﻿﻿﻿ Kaheksa viga mida kodus tootades valtida - Kuidas internetis raha teenida
8 viga, mida kodus töötades vältida
02.10. 2014 00:00 | Oliver D.
Kodus töötamine ei ole põhjuseta nii populaarne. See annab inimesele vabadused, mida tal tavakontoris ei olnud, kuid laseb siiski karjääri valdkonnas edukalt edasi liikuda. Siiski on oluline tähelepanu pöörata sellele, kuidas sa kodukontoris töötamisele lähened. Ega sa äkki neid vabadusi liigselt ära ei kasuta ja sellega oma tööpartneritele peavalu ning ebamugavust ei põhjusta? Allpool kirjutan kaheksast põhilisest veast, mida oma töös vältima peaksid.
Esimene viga, mille ma välja toon, võib tunduda iseenesestmõistetav, kuid see vajab siiski üle kordamist. Voodi võib ju olla su lemmikkoht kogu majas, kuid see ei tohi saada su kodukontori keskjaamaks. Voodis lebotamine muudab sind tahes-tahtmata laisemaks ja unisemaks, mis võib viia selleni, et jääd töö tegemise asemel hoopis magama ja ei saa vajalikke asju tehtud!
Pidžaamas olesklemine
Pööra tähelepanu sellele, et sa vahetad igapäevaselt enne tööle asumist oma magamaisriided ikka päris rõivaste vastu – täpselt nagu sa läheksid tavakontorisse tööle. Sa ei pea kandma oma parimaid ülikondi, aga vali siiski riided, mis tekitavad sinus asjaliku tunde. Päev läbi pidžaamas mõnulemine ei ole lihtsalt aktsepteeritav, sest see võib sarnaselt voodis lebotamisele meelitada sind tööajal pigem puhkama ja niisama pikutama.
Ööd ja päevad läbi töörabamine
Töösõltlaste jaoks on loomulik uinuda ja ärgata arvuti käeulatuses. Aga mõningane puhkus on siiski vajalik. Vahepeausid ja tööst eemaloleks on vajalik selleks, et sa tööajal ikka korralikult funktsioneeriksid ja läbi ei põleks. Määra kindlaks oma tööpäeva täpne ülesehitus. Märgi sinna kindlasti tööpäeva algusaeg, lõpp ja mõned puhkepausid.
Liiga paljude pauside tegemine
Puhkamise puhul ei ole edumeelne ka teine äärmus, kus sa ainult pauside vahel laveerid. Otsese ülemuse järelvalve puudumisel on ütlemata kerge väiksemagi tüdimuse korral uinakupaus teha või hoopis vahelduseks sõbrale helistada – keegi ju ei näe! Isegi, kui sa nende pauside tasa tegemiseks hiljem rohkem töötad, on need siiski kahjulikud. Seda seetõttu, et võib tekkida tunne justkui töö ei saakski kunagi otsa ja sa pead poole ööni üleval püsima, et lõpetada varem edasi lükatud töid.
Kodus töötades võib väga kergelt tekkida kiusatus kõik töised ja kodused ülesanded korraga käsile võtta. Köögikontoris töötades oleks ju nii lihtne nõud pesumasinasse laadida, pesu pesema panna ja samal ajal kuulata ka raadiot. See aga ei aita su tööjõudlusele kuidagi kaasa. Vähenda liigseid segajaid, isegi kui nad tunduvad esmapilgul produktiivsed ja kasulikud.
Liigse lärmi sees töötamine
Vaikne keskkond on produktiivuse ja keskendumise jaoks hädavajalik. Isegi, kui sina oled heliliste segajate ignoreerimises osav, võivad need teistele siiski häirivad olla. Pea seda kindlasti telefonikõnede ja videokonverentside ajal meeles ning kui võimalik, vähenda töösse mittepuutuv lärm sel ajal nullini.
Tunned ennast liiga mugavalt
Kodukontoris töötamine laseb sul põgeneda ülimalt ametlikust töökeskonnast ja ennast varasemast mugavamalt tunda. See aga ei tähenda, et peaksid üldisesse ükskõiksusesse langema. Teatud olukordades on ametlikkus siiski väga vajalik ja heale maine säilitamiseks oluline. Siinkohal pööra tähelepanu oma rõivastuse ja tausta korrektsusele videokõnede ajal, hääletooni asjalikkusele ja viisakale sõnavarale telefonikõnede puhul ning viisakale keelekasutusele ka emailides. See, et sul on veidi rohkem vabadust, ei tähenda, et peaksid oma tööpartnerite suhtes ebaviisakas või hoolimatu olema.
Hoiad koguaeg omaette
Oma tööpäeva kodus veetmine ei tähenda, et peaksid samade nelja seina vehele jääma ka ülejäänud ajaks. Pinguta teadlikult selleks, et kodust välja saada ja sotsiaalselt aktiivne olla. Suhtlemine teiste inimestega on elu kvaliteedi suhtes määrav olenemata sellest, mis ametit sa täpselt pead.
Teeni kiiresti raha home office, working from home, mistakes, advice